Egpaar tydens Vrystaat-plaasaanval vermoorArgieffoto: Kent Williamson Sakkie en Ina van der Berg is Vrydagaand dood tydens ŉ plaasaanval op hul plaas in die Boshoff/Dealesville-gebied in die Vrystaat. Een van die egpaar se voertuie is tydens die aanval gesteel. Konst. Wendy Nkabi, woordvoerder van die polisie, het aan Maroela Media gesê die polisie ondersoek twee sake van moord, huisbraak en die diefstal van ŉ motor. “Dit is nog nie duidelik presies wat gebeur het nie. Die polisie se ondersoek duur voort.” Niemand is nog in hegtenis geneem in verband met die aanval nie.